b'\n_START_ARTICLE_\nSly Raccoon\n_START_SECTION_\nTarina\n_START_PARAGRAPH_\nSly Cooper on 18-vuotias pesukarhu, joka kuuluu maineikkaaseen Cooperien mestarivarkaiden sukuun. Ollessaan kahdeksanvuotias, Slylle annettiin suvun tarkoin vartioitu aarre, Thievius Raccoonus varkaiden k\xc3\xa4sikirja jossa on kaikki Slyn suvun varkaiden taidot. Salaper\xc3\xa4inen Fiendish Five -joukkio kuitenkin varastaa kirjan ja surmaa Slyn is\xc3\xa4n ja \xc3\xa4idin._NEWLINE_Sly laitettiin orpokotiin jossa h\xc3\xa4n tapaa Bentley-kilpikonnan ja Murray-virtahevon. Kymmenen vuotta my\xc3\xb6hemmin he ovat tiimi, joka suorittaa teht\xc3\xa4v\xc3\xa4ns\xc3\xa4 tiiviiss\xc3\xa4 yhteisty\xc3\xb6ss\xc3\xa4. Bentley on porukan aivot ja laatii suunnitelmat sek\xc3\xa4 ohjeistaa Slyta radiokiikareiden avulla teht\xc3\xa4vien aikana. Murray toimii ryhm\xc3\xa4n kuljettajana, ja koplan auto onkin h\xc3\xa4nen kallein aarteensa. Sly suorittaa teht\xc3\xa4v\xc3\xa4t. H\xc3\xa4n on p\xc3\xa4\xc3\xa4tt\xc3\xa4nyt saada takaisin Thievius Raccoonus -kirjan. Kirja on revitty viiteen osaan, ja sivut ovat eri henkil\xc3\xb6ill\xc3\xa4 eri puolilla maapalloa. _NEWLINE_Koppalakkinen pesukarhu l\xc3\xa4htee yst\xc3\xa4viens\xc3\xa4 kanssa j\xc3\xa4ljitt\xc3\xa4m\xc3\xa4\xc3\xa4n Fiendish Fiven j\xc3\xa4seni\xc3\xa4 kootakseen Thievius Raccoonuksen palaset yhteen._NEWLINE_Lopuksi Sly Cooper kukistaa Clockwerkin, Cooperin klaanin ikiaikaisen vihollisen, jonka palaset otetaan muutaman vuoden kuluttua uudelleen k\xc3\xa4ytt\xc3\xb6\xc3\xb6n. Tarina jatkuu sarjan seuraavassa osassa Sly 2: Konnakoplassa.\n_START_SECTION_\nHahmot\n_START_PARAGRAPH_\nSly Cooper \xe2\x80\x93 pelin p\xc3\xa4\xc3\xa4henkil\xc3\xb6, nuori pesukarhu, jonka p\xc3\xa4\xc3\xa4tavoitteena on kaapata suvun aarre Varkaiden k\xc3\xa4sikirja takaisin. Sly ottaa asiat rennosti ja naureskelee v\xc3\xa4lill\xc3\xa4 tovereidensa n\xc3\xa4enn\xc3\xa4isen turhalle hermoilulle. H\xc3\xa4n on my\xc3\xb6s rakastunut Carmelita-nimiseen poliisiin._NEWLINE_Bentley \xe2\x80\x93 Sly Cooperin uskollinen yst\xc3\xa4v\xc3\xa4. H\xc3\xa4n on silm\xc3\xa4lasip\xc3\xa4inen kilpikonna, jonka intohimona ovat kaikenlaiset mekaaniset laitteet. H\xc3\xa4n onkin tietokoneiden ja muiden laitteiden asiantuntija. Bentley on loistava strategisti, joskin h\xc3\xa4nell\xc3\xa4 on taipumusta turhaan pingottamiseen. Bentley suunnittelee kaikki keikat. Bentleyll\xc3\xa4 on vain teht\xc3\xa4v\xc3\xa4, jossa h\xc3\xa4nen t\xc3\xa4ytyy hakkeroida tietokone siksi, ett\xc3\xa4 pystyisi vapauttaa Slyn huoneesta, jossa on tappavaa kaasua._NEWLINE_Murray \xe2\x80\x93 virtahepo, joka ajaa porukan vaunua. H\xc3\xa4n on melko arka ja pysytteeleekin suurimman osan pelist\xc3\xa4 taka-alalla. T\xc3\xa4ss\xc3\xa4 sarjan ensimm\xc3\xa4isess\xc3\xa4 osassa Murray ei ole viel\xc3\xa4 kovin voimakas, ja h\xc3\xa4nen osuutensa teht\xc3\xa4viss\xc3\xa4 on l\xc3\xa4hinn\xc3\xa4 ajaa autoa. Muutamassa teht\xc3\xa4v\xc3\xa4ss\xc3\xa4 Murrayn pit\xc3\xa4\xc3\xa4 hakea jokin t\xc3\xa4rke\xc3\xa4 esine, jolloin Slyn tulee puolustaa h\xc3\xa4nt\xc3\xa4 hy\xc3\xb6kk\xc3\xa4yksilt\xc3\xa4. Joskus Murrayn pit\xc3\xa4\xc3\xa4 ajaa my\xc3\xb6s kilpaa._NEWLINE_Carmelita Montoya Fox \xe2\x80\x93 poliisi, kettu, joka on vannonut saavansa Slyn telkien taakse. H\xc3\xa4n on juossut Slyn per\xc3\xa4ss\xc3\xa4 ymp\xc3\xa4ri maailmaa jo monia vuosia, mutta ei ole yrityksist\xc3\xa4\xc3\xa4n huolimatta onnistunut saamaan t\xc3\xa4t\xc3\xa4 kiinni. Usein h\xc3\xa4n joutuu tahtomattaan osaksi Slyn keikkasuunnitelmia. H\xc3\xa4n my\xc3\xb6s rakastaa Cooperia, vaikka silt\xc3\xa4 ei ihan silm\xc3\xa4yksell\xc3\xa4 n\xc3\xa4ytt\xc3\xa4isik\xc3\xa4\xc3\xa4n._NEWLINE_Clockwerk \xe2\x80\x93 Fiendish Five -rikollisjoukkion johtaja, joka tuntee syv\xc3\xa4\xc3\xa4 vihaa, kostonhimoa ja kateutta Cooper-klaanin menestyst\xc3\xa4 kohtaan. Clockwerk on vannonut h\xc3\xa4vitt\xc3\xa4v\xc3\xa4ns\xc3\xa4 Cooperien suvun maan p\xc3\xa4\xc3\xa4lt\xc3\xa4. Clockwerk vaihtoi kehonsa sieluttomaan koneistoon saavuttaakseen kuolemattomuuden, koska h\xc3\xa4n tiesi, ett\xc3\xa4 kuolisi ennen kuin ehtisi h\xc3\xa4vitt\xc3\xa4\xc3\xa4 Cooper-suvun. _NEWLINE_Clockwerk muistuttaa jonkin verran isoa kotkaa, mutta h\xc3\xa4n on kuitenkin p\xc3\xb6ll\xc3\xb6, tarkemmin huuhkaja._NEWLINE_Raleigh \xe2\x80\x93 sammakko, joka kyll\xc3\xa4styi aatelisel\xc3\xa4m\xc3\xa4\xc3\xa4ns\xc3\xa4 ja ryhtyi piraatiksi. H\xc3\xa4n on Fiendish Fiven p\xc3\xa4\xc3\xa4insin\xc3\xb6\xc3\xb6ri, ja on perustanut oman tukikohtansa syrj\xc3\xa4isell\xc3\xa4 Walesin rannikolla Welsh-kolmiossa sijaitsevalle laivalle. Pit\xc3\xa4\xc3\xa4kseen tunkeilijan loitolla Raleigh on kehitt\xc3\xa4nyt myrskykoneen (Storm Machine), joka luo saarelle, laivalle ja sen l\xc3\xa4hettyville jatkuvan myrskyn._NEWLINE_Muggshot (suom. Kovanaama) \xe2\x80\x93 Muggshot on bulldoggi, jota lapsena pilkattiin ruipelon olemuksensa t\xc3\xa4hden. Gangsteri-elokuvien inspiroimana h\xc3\xa4n kuitenkin alkoi harjoitella ja saavutti kehonrakennuksen avulla valtavat lihakset. Nyky\xc3\xa4\xc3\xa4n h\xc3\xa4n toimii Fiendish Five -joukon leiviss\xc3\xa4 voimanpes\xc3\xa4n\xc3\xa4 ja vallannut omistavan koko Mesa kaupungin. _NEWLINE_Mz. Ruby \xe2\x80\x93 krokotiili, joka syntyi voodooperheeseen ja on pienest\xc3\xa4 asti osannut voodoota. H\xc3\xa4n kutsui usein kuolleita el\xc3\xa4imi\xc3\xa4 leikkeihins\xc3\xa4, koska muut h\xc3\xa4nen ik\xc3\xa4tovereistaan eiv\xc3\xa4t juurikaan piitanneet h\xc3\xa4nen seurastaan. Haitin viidakossa asuva Mz. Ruby on Fiendish Five -koplan p\xc3\xa4\xc3\xa4mystikko ja Haitin viidakon voodoo-ylipapitar. H\xc3\xa4n yritt\xc3\xa4\xc3\xa4 vallata Meksikon zombi-armeijalla._NEWLINE_Panda King (suomennettu nimell\xc3\xa4 Pandakunkku) \xe2\x80\x93 Kun Lun-vuoristossa Panda King omisti nuoruutensa ilotulituksille, mutta h\xc3\xa4n ei saanut arvostusta ylh\xc3\xa4is\xc3\xb6herrojen keskuudessa. T\xc3\xa4st\xc3\xa4 suivaantuneena h\xc3\xa4n alkoi kehitell\xc3\xa4 tuhoisia r\xc3\xa4j\xc3\xa4hteit\xc3\xa4, ja onkin Fiendish Fiven r\xc3\xa4j\xc3\xa4hde-expertti.'